CELEX: C2004/262/65
Language: fi
Date: 2004-10-23 00:00:00
Title: Asia T-281/04: Paola Stabolin 9.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/34
            
         Paola Stabolin 9.7.2004 Euroopan yhteisöjen komissiota vastaan nostama kanne
   (Asia T-281/04)
   (2004/C 262/65)
   Oikeudenkäyntikieli: ranska
   Paola Staboli, kotipaikka Saint-Gilles (Belgia), on nostanut 9.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Lucas Vogel.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen 12.3.2004 ja 6.4.2004 tekemät päätökset, joilla hylättiin kantajan 29.8.2003 tekemä valitus, jossa tämä arvosteli 9.5.2003 tehtyä päätöstä, jolla kieltäydyttiin hyväksymästä koulutukseksi hänen osallistumistaan kahteen Melbournessa ja Perthissä 26.6.—5.7.2003 järjestettyyn konferenssiin, ja kieltäydyttiin myös myöntämästä hänelle tätä varten opintovapaata,
            
         
               —
            
            
               kumoaa siltä osin kuin on tarpeen myös edellä mainitun komission käännöspalvelun pääjohtajan 9.5.2003 tekemän päätöksen,
            
         
               —
            
            
               velvoittaa komission maksamaan vahingonkorvausta 5 000 euroa;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa nimittävän viranomaisen päätöksen, jolla hylättiin hänen hakemuksensa saada opintovapaata siten, että hän voisi osallistua puhujana Melbournessa ja Perthissä Australiassa 26.6.—5.7.2003 järjestettyihin konferensseihin.
   Kantaja vetoaa vaatimustensa tueksi seuraaviin seikkoihin:
   
               —
            
            
               Henkilöstösääntöjen 24 artiklan kolmannen kohdan, komission jäsenten kollegion 7.5.2002 tekemän päätöksen ja erityisesti sen 1, 2 ja 3 artiklan sekä sen päätöksen rikkominen, jolla hyväksyttiin kantajan koulutussuunnitelma kaudelle 2003 siltä osin kuin kyseinen opintovapaata koskeva hakemus on hylätty sillä perusteella, että kyse oli ainoastaan toiminnasta, joka oli tarkoitettu hänen henkilökohtaisen tyytyväisyytensä takaamiseksi, vaikka yhtäältä siihen viitataan nimenomaisesti hänen kautta 2003 koskevassa koulutussuunnitelmassaan koulutustoimenpiteiden yhteydessä ja vaikka lisäksi yksi virkamiesten jatkokoulutuksen tavoitteista on nimenomaan varmistaa heidän henkilökohtainen tyytyväisyytensä ja se, että he vaikuttavat komission säiteilyvoimaan ja erinomaisuuteen.
            
         
               —
            
            
               Syrjintäkieltoa koskevan periaatteen loukkaaminen ja se, että esillä olevassa asiassa on tehty ilmeinen arviointivirhe siltä osin kuin nimittävä viranomainen on kieltäytynyt myöntämästä, että kyseisen konferenssin aihepiiri (keskiajan kirjallisuus ja erityisesti Danten teokset) kuuluu kantajan jatkokoulutuksen piiriin, vaikka kyseisellä aiheella on suora yhteys hänen toimintaansa käännöspalvelussa ja vaikka lisäksi muille virkamiehille on säännöllisesti myönnetty opintovapaata vastaavanlaisiin toimintoihin.